
Tibi,  mi  Frater,  has  studiorum  meorum,  quales- 
cunque  sint,  primitias  dicare  decrevi.  Debentur 
virtutibus  tuis,  amorique  erga  me  plusquam  fiater- 
no  :  TU  enim  in  omni  meo  studii  medicinse  curricu¬ 
lo,  non  solum  me  tuis  praeceptis  fovisti,  sed  ut  Ami¬ 
cus  carissimus  inter  flu6lus  vitae  luftanti  manum 
porrexisti ;  tu  etiam  votis  meis  aspirasti  et  omni¬ 
bus  meis  commodis  consuluisti. 

Accipe  igitur,  hoc  opusculum,  animi  haud  ingra¬ 
ti  indicium,  quod  cum  maxima  tuorum  in  se  bene¬ 
ficiorum  testificatione,  et  summa,  qua  decet,  obser¬ 
vantia,  TIBI  lubentissime  offert  frater  tuus  devinc¬ 
tissimus, 


THOMAS  ARTHURE. 

ORBUM,  quem  hac  in  dissertatione 
traclare  fert  animus,  omnes  fere  medi¬ 
ci,  qui  de  eo  scripserunt,  in  duas  species 
PLEURITIDEM,  nempe,  et  peripneumoniam, 
diviserunt.  Illam  inflammationem,  qua  pleu¬ 
ra  costalis  affici  existimabatur,  pleuritidem^ 
quam  vero  in  substantia  pulmonum  paren¬ 
chymatosa,  seu  tela  cellulari  domicilium  ha¬ 
bere  credebant,  peripneumonianiy  nuncupave¬ 
runt.  Utraque  specierum  his  signis  cog- 
p.qsci  potest. 

A 


Pneumonia 

‘‘  Pneumonia  (pleuritis)  pulsu  duro  ;  do- 
lore,  plerumque  lateris,  pungente,  sub  in- 
spiratione  praesertim  audio  ;  decubitu  in  la- 
“  tus  molesto  ;  tussi  dolentissima,  initio  sic- 
ca,  postea  humida,  saepe  cruenta 

“  Pneumonia  '  (peripneumonia)  pulsu  non 
semper  duro,  aliquando  molli,  dolore  tho- 
‘‘  racis  obtuso,  respiratione  perpetuo  difficili, 
saepe  non,  nisi  trunco  corporis  eredlo,  exer- 
cenda  ;  faciei  tumidae  colore  purpureo  ; 
tussi  plerumque  humida,  saepe  cruenta  f.” 

Cadaverum  tamen  sedlione,  inflammatio¬ 
nem,  quam  in  pleura  costali  sedere  existima¬ 
bant,  multo  saepius  pleuram  summos  pulmo¬ 
nes  cingentem,  invadere  patet.  Hinc  di- 
stindlionem  morbi  nullam  esse  inter  medicos 
nunc  convenit. 

Cum  igitur  omnes  thoracis  viscerum  in¬ 
flammationes 

*  CuLLEN.  Sjnops.  Nosolog.  Method. 
f  Ibid, 

liammationes  propriis  signis  vix  secernendae 
sunt;  cumque  fere  ex  eisdem  causis  origi¬ 
nem  ducant,  et  eidem  curationi  cedant,  hic, 
sub  nomine  Pneumonim,  de  iis  agere  reclum 
mihi  videtur. 

Pneumoniam  sic  accurate  breviterque  de¬ 
finivit  CULLENUS  :  , 

«  pjrexia  ;  dolor  in  quadam  thoracis  par- 
te  ;  respiratio  difficilis ;  tussis.” 

HISTORIA. 

Hic  morbus  acutissimus  est,  et  secula  anti¬ 
quissima  non  latebat.  Fere  in  hieme  et  vere, 
saepe  in  autumno,  sed  rarissime  in  aestate, 
adoritur ;  etiam  in  tempore  pubertatis  et  in 
maribus  frequentissime  semet  ostendit. 

Morbo  ingruente  languor,  lassitudo,  animae 

defedio  cum  horrore,  rigore  et  frigoris  sensu, 

'  1  . 

fere  semper  adsunt.  Haec  calor  audus,  alia^^^' 

que 

que  pyrexiae  signa,  excipiunt.  Aliquam  tho^ 
racis  partem  afficit  dolor,  plerumque  acutus, 
qui  raro  fixus  est,  et  saepe  sedem  varie  mutat, 
modo  sternum  modo  claviculam  scapulasque 
invadens ;  saepissime  tamen  costa  sexta  vel 
septima  sedem  figit,  et  maxime  urget.  In 
plerisque  exemplis  dolor  haud  ultra  progredi¬ 
tur  ;  interdum  autem,  ut  lllust.  Pringle  me¬ 
minit,  ad  aliqua  viscera  abdominalia  descen¬ 
dere  videtur,  ubi  inflammationem  horum  tam 
aeque  mentitur,  ut  peritissimos  fallat.  Pulsus 
arteriarum  validi,  duri  et  fere  crebri  fiunt. 

Respiratio  in  pneumonia  sernper  reperitur 
frequens  ac  difficilis,  et  summo  sine  dolore 
aeger  lateri  affedlo  recumbere  nequit ;  ali¬ 
quando  etiam  inflammatione  longe  lateque 
diffusa,  spirandi  difficultas  adeo  augetur,  ut 
nisi  eredla  cervice  spiritus  non  trahendus  sit. 
Tussis  major  minorve  aegrotum  sernper  vexat, 
quae  sub  initium  sicca  est,  postea  vero  humi- 
da.  Sputum  colore  est  varium ;  nunc  tenue, 
viscidum  et  sanguine  leviter  tindlum,  tunc 
tpissuni  et  purulentum.  Sub  inspiratione  au¬ 
getur 

getur  aeque  tussis  ac  dolor,  et  difficultate,  qua 
pulmones  dilatantur,  forsan  oritur. 

Morbo  crescente,  omnia  symptomata  in¬ 
gravescunt.  Facies  turgescit  et  purpurascit, 
labia  livescunt,  lingua  aret,  et  oculi  aquosi  in- 
terdumque  suffusi  evadunt.  Diarrhoea  non- 
nimquam  hunc  morbum  comitatur ;  saepius 
vero  alvus  astricdia  est.  Urina  rubescit,  et  se¬ 
dimentum  lateribus  simile  deponit.  Sanguis 
hoc  morbo  laborantibus  detradus,  superficiem 
coriaceam  albam  semper  exhibet. 

Post  diem  tertium,  et  ante  septimum,  om¬ 
nia  symptomata  interdum  subito  remittunt, 
et  aegro  amicisque  optimam  spem  et  animum 
reddunt ;  sed  parum  fiduciae  in  hoc  a  medico 
collocaretur,  namque  brevi  adaudlo  impetu 
saepe  redit  morbus,  et  omnibus  signis  magis 
magisque  ingravescentibus,  delirium  et  non- 
nunquam  coma,  frigusque  pedum  et  manuum 
succedunt.  Pulsus  arteriarum  debiles  et  in¬ 
termittentes  fiunt.  Sudor  gelidus,  praecipue 


circum 

circum  caput,  et  peclus,  perrumpit,  et  denique 
reliquum  corpus  occupat. 

Respiratio  quoque  laboriosissima  ac  fre- 
quentissima  evadit*.  Omnia  hasc  signa  in 
spatium  temporis  brevissimum  solum  durant ; 
mors  ipsa  enim,  rerum  humanarum  ultima  li¬ 
nea,  cito  subsequitur,  et  finem  miseriis  impo¬ 
nit. 

Terminationes  pneumonias  sunt :  i.  Reso¬ 
lutio.  2.  Suppuratio.  3.  Gangraena.  4.  Effu¬ 
sio. 

I.  Resolutio.  —  Hujusmodi  terminationes 
omrti  in  morbo  inflammationem  habente,  et 
potissimum  in  hoc,  qui  maximi  momenti  in 
confesso  est,  magnopere  expetendae  sunt. 
Quum  morbus,  statu  et  textura  partis  labo¬ 
rantis 


*  Respirationes  circiter  viginti,  spatio  sexagesi¬ 
mae  partis  horae  fieri  consuescunt.  In  pneumonia 
vero  ad  quadraginta  nonnunquam  augentur  *,  et  uno 
in  casu,  postea  citando,  od:ogies  usque  absolvi  re¬ 
spiratio  observabatur. 

rantis  non  deletis,  evanescit,  resolutione  ter¬ 
minari  dicitur.  Ploc  fit  cum  vasorum  con¬ 
gestio  et  diathesis  phlogistica,  aut  remediis 
adhibitis  aut  evacuatione  naturali  tollantur. 
Quibus  evacuationibus,  adventus  resolutionis 
in  pneumonia  fere  designatur  :  hujusmodi 
sunt  excretio  urinse  copiosa,  quae  lateritium 
sedimentum  deponit ;  e  naribus  vel  venis  hae- 
morrhoidalibus,  vel  forsitan  vasis  uteri  ipsius, 
hccmorrhagia  profusa  ;  diarrhoea  biliosa  ;  spu¬ 
tum  copiosius  ac  liberius  materiae  albidae, 
aut  flavae,  et  interdum  sanguine  tindae  ;  et 
denique  sudor  liberalis  ac  universalis,  per  to¬ 
tum  corpus  diffusus. 

Signa,  quae  denunciant  hunc  eventum  inci¬ 
disse,  sunt  doloris  dirainutio  vel  cessatio  ;  pul¬ 
sus  minus  frequens  ;  calor  corporis  ut  natura¬ 
liter  se  habet,  et  uno  verbo,  omnia  quae  fe- 
'  brem  conquiescere  indicant. 

Tempus  hujus  terminationis  admoduni  in¬ 
certum  est.  In  vel  ante  septimum  diem,  re¬ 
solutione  morbus  fere  finit.  Contra,  non  de¬ 


sunt 

sunt  exempla  in  quibus,  ob  lenitatem  morbi  ct 
remissionem  fraudulentam,  haec  terminatio  ad 
diem  duodecimum,  vel  decimum  quartum  us* 
que  vel  etiam  ultra,  tardata  fuit. 

Suppuratio,  —  Secundum  resolutionem, 
haec  terminatio  tutissima  est.  Quum  impetus 
sanguinis  au6lus  in  parte  affefta,  vascula  ejus 
exhalantia  adeo  dilatat,  ut  fluidum  serosum  et 
interdum  sanguineum  effundant,  quod  in  ma¬ 
teriam  albidam,  opacam,  crassam,  et  modice 
viscidam  quae  pus  appellatur,  mutatur,  sup¬ 
puratione  terminari  dicitur. 

Post  diem  decimum  quartum  vel  serius,  si 
nulla  resolutionis  aut  symptomatum  levami- 
pis  indicia  antea  apparuere,  causa  non  deest, 
quod  in  suppurationem  morbum  abiturum  ti¬ 
meamus.  Idem  timere  licebit,  si  dolor  late¬ 
ris  diminuit  vel  omnino  cessat,  et  pulsus  mi¬ 
nus  durus  plenusque  fiat,  ct  etiam  si  excrea- 
tio  subito  reprimitur,  dum  spiritus  difficilis 
ct  tussis  maneant  et  magis  magisque  ingraves¬ 
cant, 

Hanq 

.  Hanc  vero  accessisse  et  abscessum  formari 
plane  testantur,  dyspnoea  gravis,  tussis  fre- 
quentior  et  in  latere  affedlo  molesti cC  sensus, 
rigores,  pulsus  plenior,  mollior  magisque  cre¬ 
ber,  levatio  vel  etiam  cessatio  doloris  a  ten¬ 
sione  oriundi,  sudores  preesertim  circum  caput 
ac  pedus  erumpentes,  et  denique  febris  ipsa 
hedica. 

Cum,  abscessu  rupto  modica  in  quantitate 

materia  sit,  per  liberam  excreationem  tolli, 

vel  ob  pulmones  ad  pleuram  quae  costas  aut 

* 

diaphragma  vestit  adhaerentes,  extrinsecus  vel 
in  abdomen  effundi  potest.  Hic  quoque  ani¬ 
madvertendum  est,  hanc  terminationem  em¬ 
pyema  vel  phthisin  pulmonalem  interdum  in¬ 
ducere.  Prius  incidit  quando  vomica  [eo, 
quod  continet,  non  solvere  se  potest,  poste¬ 
rius  quando  aeger  scrofuloso  habitu  tubercu- 
iisque  pulmonum,  quibus  cum  in  suppura¬ 
tionem  adeant,  infelici  humani  generis  sorte 
nullum  remedium  adhuc  reperitur,  praeditus 
est. 

C  3.  Gangresna.--^ 


lo 

3.  Gangrcsna, — Quum  pars  vitalitatem  per¬ 
didit,  vel  fluidum  in  textum  cellularem  vas-* 
culis  exhalantibus  efFusiim,  putrido  fermento 
vitiatum  est,  gangraena  terminari  dicitur  in¬ 
flammatio.  Pneumonia  vero  hoc  modo  raro  ’ 
terminat,  et  nunquam  sine  effusione  sibi  coii« 
junda.  Cum  fluidum  effusum  textusque  cel¬ 
lularis  tantummodo  putredine  vitiantur,  gan- 
grcKTid ;  si  vero  ad  musculos  et  vasa  usque 
pervadat,  sphacelo  ;  pars  corripi  dicitur.  Ex¬ 
inde,  gangraenam  et  sphacelum  non  diversos 
fines  esse,  sed  gradu  duntaxat  differre,  mani¬ 
festum  videtur.  Gangrenam  appropinquan¬ 
tem  notant  doloris  subita  remissio  ;  pulsus  de¬ 
bilis  ac  frequens  ;  anima  foetida;  cum  materiae 
purulentae  et  nigricantis  sputo  ;  vultus  col¬ 
lapsus  ;  virium  summa  privatio,  et  denique 
deje(?fiones  foetidae,  nigerrimce  simulque  fre- 
quentissimae,  cum  urina  perquam  turbida  et 
rubra,  sedimentum  atrum  et  colori  choavas  si¬ 
mile  deponente. 

4.  Effusio, — Omnium  pneumoniae  termina¬ 
tionum  haec,  cum  morbus  exitium  affert,  lon¬ 
ge 

ge  maxime  communis  est.  Effusio  incidit 
cum  liquor  serosus  sanguineusve  e  vasis  ex¬ 
halantibus  dilatatis  aut  ruptis,  in  bronchia  vel 
textum  pulmonum  cellularem  effunditur,  ibi- 
que  vasa  aerifera  comprimendo  suffocationem 
mortemque  instantem  facit.  Talem  eventum 
portendunt  virium  repentina  prostratio,  respi¬ 
ratio  difficillima,  cum  sensu  oppressionis  vix 
tolerando  ;  cessatio  doloris  subito,  et  livor  fa¬ 
ciei. 

Praeter  eas  terminationes  pneumoniae,  al¬ 
tera  adhuc  memoranda  restat :  Exudatio  sci¬ 
licet,  quae  partim  in  pleurae  superficiem  se 
prodit,  forma  viscidae  concretionis,  pulmoni¬ 
bus  adhaesionem  inducens;  et  partim  in  ca¬ 
vum  thoracis  evadit,  forma  fluidi  tenuis  et  se- 

/ 

rosi,  quod  si  non  absorbeatur,  hydrothoraci 
viam  sternat. 

Hisce  peradis,  proximum  est,  ut  ad  causas 
remotas  morbi  nunc  animum  intendam. 


CAUS^ 

haud  immerito  in  duo  genera,  pradis- 
ponentes  et  excitantes  nempe,  dividi  soleitt. 

« 

P R^DispoNENTEs, — sunt  quas  corporis  con¬ 
ditionem  ita  mutant,  ut,  oblatis  excitantibus,- 
morbus  flatim  enascitur.  Diathesis  phlogis- 
tica  est  prsecipua  corporis  conditio  e  qua  pro¬ 
clivitas  ad  pneumoniam  ut  et  reliquas  phleg- 
masias,  multum  pendere  videtur.  Haec  inter¬ 
dum  innata,  et  interdum  vitae  genere  acquisita 
est.  Inter  causas  praedisponentes  plenitudo 
et  rigiditas  vasorum  pulmonum,  aeque  ac  to¬ 
tius  corporis,  censeri  debet ;  hinc  opifices,  et 
ii  corporeo  labori  assueti,  qui  dum  diaeta  ni¬ 
mis  lauta  et  plena  vivunt,  et  usui  liquorum 
spirituosorum  immodico  se  dedunt,  plethorici 
et  fibris  rigidi  admodum  fiunt,  ad  hunc  mor¬ 
bum  pras  aliis  esse  proclives  reperiuntur. 


Eos 

Eos  homines,  qui  sanguineo  temperamento 
praediti  sunt,  prae  caeteris,  hic  morbus  inva¬ 
dit  Hoc  adesse  testantur  flavedo  vel  ru¬ 
bedo  capillorum  ;  mollis  corporis  habitus  et 
musculorum  laxitas ;  mollities  cutis  ac  tenui¬ 
tas  magnitudinem  arteriarum,  ex  fluidorum 
copia  facilem  visu  reddens ;  vultus  placidus, 
cum  genarum  ac  labiorum  rubore  splendente 
ornatus  ;  celeris  cogitationum  successio.  Sig¬ 
na  modo  tradita  clare  ostendunt  nervorum 
magnam  sensilitatem,  fibras  rigidis  diversas, 
et  vasa  nimis  plena,  quae  omni  ^tate,  sed  po¬ 
tissimum  florente,  in  hominibus  tali  tempera¬ 
mento  praeditis  plus  minusve  conspicua  sunt. 

Ex  anni  temporibus  quibus  morbus  impe¬ 
tum  facere  solet,  longe  frequentiorem  esse  in 
vernis  autumnaiibusque,  et  dum  frigidi  venti 
ab  oriente  spirant,  omnes  inter  medicos  con¬ 
sentitur  : 


*  Vid.  Gregor,  Consp.  Med.  Theor.  tom.  ii. 

Ita  dicit  Sydenhamus,  “  Temperamejito  sangui- 
**  neo  praeditos  prae  reliquis  aggreditur,  saepe  etiam 
rusticos,  et  duro  jam  frados  membra  labore. 

sentitur  :  quia  tunc  magna  varietas  coeli  ac 
tempestatis,  crebrseque  vices  caloris  ac  fri¬ 
goris,  fere  semper  adsunt.  Haec  pulmonibus 
ante  alias  corporis  partes,  propter  delicatam 
texturam  et  singulares  fundliones,  suos  effec¬ 
tus  edunt. 

Ex  supra  didis,  satis  constat,  eos,  qui 
frigidas  regiones  incolunt,  ubi  coeli  muta¬ 
tiones  insunt,  quam  calidas,  frequentius  huic 
morbo  objici ;  tamen  qualibet  regione  mu¬ 
tationibus  tempestatis  prona  oriri  potest. 
Talis  est  Magna  Britannia  et  Hibernia,  qui¬ 
bus  in  plagis,  prae  aliis  terrarum  orbis,  morbi 

\ 

inflammatorii  crebrius  semet  ostendunt,  et 
inter  hos  'habendus  est  hicce  morbus,  quo 
nullus  frequentior  inter  homines  grassatur, 
nullusve  saevior  conspicitur. 

Item  ex  aetatibus,  certa  morbo  maxime  pa¬ 
tet,  scilicet  e  pubertate  ad  senedutem  usque, 
praecipue  vero  ab  anno  quadragesimo  ad  sexa¬ 
gesimum,  quia  tum  tonus  systematis  et  irri¬ 
tabilitas  summa  sunt.  Cum  in  pueris  bla¬ 


terem 

terem  vasorum,  atque  in  sensibus  atoniam, 
consideremus,  pneumonia  plerumque  immu- 
nes  esse  non  mirum  videtur  :  Adultos  hinc 
potius  invadit,  quam  juniores,  in  quibus  so- 
‘‘  Udorum  laxior  compages,  et  fluidorum  mi- 
nor  densitas  reperitur,  unde  et  Hippocra- 
TEs  (Com.  §  874.)  monuerat,  pleuritidem 
et  peripneumoniam  ante  pubertatem  non 
fieri,  interim  tamen  quandoque,  licet  ra- 
rius,  et  junioribus  hic  contingit  morbus*.” 

Tamen  non  desunt  exempla  ubi  pueri, 
etiamque  senes,  pneumonia  correpti  fuere  f . 
Sexus  virilis  quam  muliebris  hoc  morbo  sas- 
pius  tentatur,  forsan  quia  robustiore  habitu 
et  fibris  magis  rigidis  gaudet.  Cum  vero 

mulieres 


Vid.  Commentaria  Van  Swieten,  §  8^9. 

4  Vir  clar.  Do6lor  Gregory,  in  suis  pr8ele6lioni- 
bus  de  medicinae  praxi,  se  curavisse  aegros  hoc  mor¬ 
bo  vexatos  solum  quindecim,  saepius  sexaginta,  et 
semel  o6toginta  odo  annos  natos,  meminit. 

Pneumonia,  anno  aetatis  decimo  sexto,  corripi  mi- 
himet  contigit. 

mulieres  adoritur,  majore  vi  saevit,  et  multunt 
plus  periculi  affert ;  namque  illae  constitu¬ 
tionem  corporis  delicatiorem  et  debiliorem 
possident,  aliisque  modis,  nempe  vita  seden¬ 
taria  et  usu  enervantium  liquorum,  hanc 
adaugent.  Ea  debilitas  quam  praegressi  tho¬ 
racis  morbi  post  se  relinquunt,  huic  morbo  in¬ 
terdum  viam  sternit.  Tubercula  pulmonibus 
insidentia.  Vasa  comprimendo  et  cursurn  san¬ 
guinis  retardando,  ad  eundem  producendum 
effedtum  haud  parum  conferunt.  Qui  semel 
ex  hoc  morbo  laboraverunt,  quam  alii,  iii 
eum  iterum  incidere,  multo  magis  periclitan¬ 
tur.  Huc  accedit  quaedam  pedoris  defor¬ 
mitas,  quae  spatium  coarctando,  per  quod  san¬ 
guis  in  pulmonibus  transit,  pneumoniae  mag¬ 
nopere  favet.  Postremo,  evacuationum  soli¬ 
tarum  suppressio ;  quales  sunt  -cutis  exhala^ 
tio,  haemorrhois,  menses,  epispastica,  setacea^ 
ac  similia,  inter  causas,  quae  corpus  morbo  ap¬ 
tius  reddit,  numeranda  est. 

Excitantes, — sunt  qu^  morbum  procli¬ 
vibus  gignunt ;  et  has  inter,  nulla  crebrius 

occurrit. 

occurrit,  plusve  valet,  quam  frigus  corpori 
nimis  calefadlo  subito  applicatum  Hoc 
pr^sertim  cum  humore  conjundum,  corpori 
nocet.  Frigus  superficiei  admotum,  extrema 
vascula  constringendo,  halitum  cuticularem 
cohibet ;  unde  humores  nimia  quantitate,  et 
majore  impetu  quam  naturale,  interiores  par¬ 
tes  versus  dirigentur.  Igitur  pulmones,  ob 
fabricam  vasorum  tenerrimam,  obque  mira¬ 
bile  cum  superficie  corporis  consortium  quo 
gaudent,  congestioni  facillime  patere,  unde 
inflammatio  ibi  oritur,  abunde  constat.  Huc 
quoque  pertinent  inspiratio  auras  frigidae,  et 
usus  frigidi  potus,  dum  corpus  post  vehemen¬ 
tem  exercitationem  plus  aequo  incaleret. 

* 

Calor  quoque,  qui  insigni  stimulo  gaudet, 

C  praecipue 


^  Inprimis  autem  pleuritidis  periculum  tunc 
adest,  dum  ex  calidis  hypocaustis  in  aerem  frigi- 
disssimum,  non  satis  te6lo  vestibus  corpore,  pro« 

“  deunt  incaute  homines.”  - -  Commeiit,  Van" 

SwiETEN. 

praecipue  si  frigori  ingenti  superveniat,  ad 
rnofbum  gignendum  maxime  pollet 

Inter  causas  excitantes  omnia,  quae  pulmo¬ 
nes  irritant,  memorare  liceat.  Talia  sunt  ni¬ 
mia  corporis  exercitatio,  ut  in  currendo,  et 
declivitates  ascendendo  ;  vis  pedori  illata,  ut 
ab  idibus  casibusve  ;  vulnera  pulmonum  ; 
nisus  vocis  vel  respirationis  nimis  magni,  ut  in 
canendo,  sonore  loquendo,  aut  fistulam  aliave 
musica  instrumenta  tubulata  inflando,  violen¬ 
tius  justo.  Huc  accedant  vapores  acres  ex 
sulphure,  arsenico,  vel  acido  muriatico  seu 
carbonico  orientes,  qui  in  pulmones  recepti, 

•  I  {  1 

bronchia 


^  Van  Swieten,  de  hoc  tradans,  his  verbis  uti¬ 
tur  :  Calor  quoque  elFedibus  stimulantibus  quos 
“  in  corpus  edit,  hunc  morbum  suscitare  valet. 
“  Post  frigus  intensius  corpori  admotum,  hoc  faci- 
“  lius  praestabit;  non  tantum  quod  systema  univer- 
“  sum  effedus  ejus,  eo  tempore  acutius  sentiet,  sed 
‘  ‘  etiam  quod  vasa  pulmonea  viribus  frigoris  sedan,- 
“  tibus  ante  infirmata  adione  adaud^,  per  calorern 
‘‘  fadae,  citius  cedent,  et  congestionem  et  iufiani,-. 
mationem  incidere  patientur.’* 

bronchia  irritando,  hunc  morbum  interdum 
inducunt.  Dicitur  etiam  inhalationem  gasis 
oxygenii  idem  praestare.  Altera  causa  est  ci¬ 
bi,  Sccpius  vero  potus,  immodicus  usus,  qui 
ventriculum  destendendo  descensui  diaphrag¬ 
matis  occurrit,  respirationem  turbat,  et  mor¬ 
bo  plurimum  favet. 

Pneumonia  publice  interdum  grassari  fer¬ 
tur  unde  eam,  a  contagione  specifica  origi¬ 
nem  ducere  percrebuit  suspicio.  Tamen,  ut 
neque  observatio  nec  experientia  adsint,  de 
hac  re  discernere,  in  medio  relinquam.  Prae¬ 
ter  causas  jam  enumeratas,  rubeolam,  catar- 
rhum,  variolam,  et  podagram  comprehendere 
liceat ;  nec  desunt  exempla  ubi  morbus,  an¬ 
ginae  pedtoris  et  cynanche  tonsillari  superve- 
nit  f. 


CAUSA 


*  Vid.  MoRGAGJii,  Epistol.  xxi.  Art.  26. 
f  Audi  prsele6l.  illustrissimi  Gregorii. 

CAUSA  PROXIMA. 


Causam  hujus  morbi  proximam  eandem 
esse  atque  eam  caeterorum  qui  inflammatione 
gaudent,  mihi  quidem  videtur.  De  hac 
causa,  tamen,  medici  nondum  inter  se  consen¬ 
serunt.  Varias  opiniones  a  Boerhavio  ejus- 
que  discipulis  traditas  omittam,  quarum  enu¬ 
meratio,  quum  jam  penitus  repudiantur  vix- 
que  ullos  fautores  habent,  prorsus  inutilis  fo¬ 
ret  ;  et  eam  a  Culleno  ej usque  aemulis  tam 
strenue  vindicatam  nunc  memorabo.  Oritur, 
uti  censet  ille  vir  celeberrimus,  inflammatio, 
causis  remotis  applicatis,  a  spasmo  vasorum 
extremorum,  unde  cursus  sanguinis  liber  adeo 
obstruitur,  ut  actio  vasorum  impetusque  san¬ 
guinis  illa  versus  fadus,  magnopere  intendan¬ 
tur.  Porro  addit  idem  audtor,  quod  vires  na¬ 
turae  medicatrices  ad  pyrexiam  confugiant, 
eamque  sustineant,  donec  spasmus  vasorum 
et  congestio  debellantur. 


DIS- 

Thorace  aperto  eorum  quos  pneumonia 
sustulit,  phaenomena  morbida  sequentia  ocu¬ 
lis  obveniunt.  Seene,  ob  effusionem  humoris 
serosi  vel  sanguinei  in  cavum  bronchiorum, 
non  se  contrahere  pulmones  reperiuntur. 
Pleura  pulmonalis  solito  crassior  est,  vasaque 
ejus  sanguine,  ultra  modum,  plena  et  turgida 
semper  apparent.  Nonnunquam  etiam  pleu¬ 
ra  costalis  eadem  fere  morbi  vestigia  prodit. 

Insuper  his,  pulmones  ipsi  saepe  iniiamma- 
tione  corripi  conspiciuntur,  atque  intra  tex¬ 
tum  parenchymatosum  tuberculis  compluri¬ 
bus,  in  suppurationem  transeuntibus,  obsideri. 
Simul  observari  meretui',  quod  pleura  pul¬ 
monalis,  diversis  in  locis,  lamina  lymphas  co- 
agulabilis  fere  superlinatur,  qua  secum  mu¬ 
tuo  et  pleura  thoracis  parietes  investiente  ad¬ 
haeret,  Hasc  lympha  exudando  gignit  crus¬ 
tam, 

tam,  quae  postea  in  textum  cellulosum  abit,  in 
quo  vasa  ejus  ,injed:u  liquidae  cerae  facile  de- 

i 

monstrentur*.  Mirum  in  modum  pleura  ad 
inflammationem  proclivis  esse  videtur  ;  quo¬ 
niam,  ex  inspe6lis  mortuorum  cadaveribus, 
pulmones  multorum  vicinis  partibus  accres¬ 
cere  deprehenduntur,  quamvis  in  nullis,  dum 
vita  maneret,  indicia  inflammationis  unquam 
apparuere.  Abdomen  interdum,  rarissime 
tamen,  in  malum  trahitur. 


DIAGNOSIS. 

Nunc  quibus  indiciis  hicce  morbus  ab  aliis, 
quibuscum  confundi  periclitatur,  rite  dig¬ 
nosci  potest,  paucis  exponere  conabor.  In¬ 
ter  hos  Peripneumonia  notha.  Carditis,  Hepa¬ 
titis,  Gastritis,  et  Rheumatismus,  enumerari 
debent.  De  his  igitur  in  ordine. 

I.  A 


^  Vid,  Baillie’s  Morhid  Anatomy,  P^g'35* 

1.  A  peripneumonia  notha  discriminatur 
morbus,  de  quo  agitur,  quia  in  illa  pulsus 
frequentius,  pleniores  et  molliores  sunt ;  ne-  * 
que  dolor  thoracis  tam  acutissime  sentitur ; 
nec  pyrexia  tanta  subest,  quanta  in  pneumo¬ 
nia*.  Insuper  peripneumonia  notha  aetate 
provedos,  et  potissimum  catarrhis  f,  usuique 
liquorum  spirituosorum  nimis  libero  deditos, 
maxima  ex  parte  impetere  solet. 

2.  Carditis  nequaquam  frequens  morbus 
est ;  et  illam  a  pneumonia  satis  dijudicabunt, 
dolor  in  latere  thoracis  sinistro  mordens,  pro- 
fundeque  situs ;  pulsus  arteriarum  inaequales 
ac  intermittentes ;  palpitatio  cordis ;  synco 
pe,  et  magna  anxietas, 

3.  Quamvis  hepatitis  cum  pneumonia  tan¬ 
tam  habet  similitudinem  ut  quibusdam  in  ca¬ 
sibus  invicem  confundi  periclitetur  \  tamen 

symptomata 


*  Huxham,  chap.  3. 

f  Vid.  Morgagn.  Epiflol.  xxi.  Art,  13, 

symptomata  sequentia  sedulo  animadversa,  ■ 
fallor,  utrumque  morbum  clarissime  nota¬ 
bunt.  Ita  in  pneumonia  decubitus  in  latus 
iitrumque  fere  molestus  est,  in  dorsum  faci¬ 
lior  ;  in  hepatitide,  contra,  aeger  in  latus, 
quod  creberrime  laborat,  dextrum  videlicet, 
nullo  negotio  cubare  potest.  In  illa  tussis  est 
humida,  et  facies  plerumque  purpurascit ; 
dum  in  hac  tussis  sicca  et  facies  pallida  sem- 
per  adsunt.  Quinetiam  anorexia,  singultus  et 
vomitus,  quas  hepatitidem  fere  semper  comi¬ 
tantur,  praesertim  cum  inflammatio  superio¬ 
rem  hepatis  superficiem  occupet,  in  pneumo¬ 
nia  rarissime  apparent.  Denique  si  dolor  hy¬ 
pochondrio  dextro  ascendens  ad  claviculam 
summumque  humeri  dextri  signis  modo  me¬ 
moratis  superveniat,  ex  hepatitide  aegrotum 
laborare  pro  certo  habeat  medicus, 

4.  Quod  ad  gastritldem  attinet,  eam  a  pneu¬ 
monia  facile  secernunt, ^ventriculi  ardor  et  do¬ 
lor,  singultus,  statim  a  cibo  sumpto  vomitus, 
pulsus  debilis,  et  febris  typhodes. 


5.  Ista 

5.  Ista  rheumatismi  varietas,  quae  musculos 
inter  costas  sitos  afficit,  cum  pneumonia  inter¬ 
misceri  potest.  Haec  varietas  nosologis  Pleu¬ 
ritis  spuria  vocatur,  et  diagnosin,  eam  inter  et 
morbum  nostrum,  reddere  haudquaquam  ar*. 
duum  erit.  Pleuritidem  spuriam  enim  rarius 
comitatur  magna  spirandi  difficultas,  nec  ul¬ 
la  tussis  maxima  ex  parte  se  oftendit,  vel  si 
forte  adsit,  sicca  perstat ;  porro  partes  exter¬ 
nae  tumore  ac  rubore  interdum  corripiuntur, 
quae  sub  tadtu  levissimo  nunquam  non  do¬ 
lent ;  signis  autem  longe  diversis,  ut  ex  ejus 
historia  et  definitione  antea  traditis  satis  pa¬ 
tet,  pneumonia  stipatur. 


RATIO  SYMPTOMATUM. 

Omnia,  hujus  morbi  symptomata  quae  in 
historia  recensentur,  exponere  supervacaneum 
forsan  et  prorsus  inutile  foret ;  horum  igi¬ 
tur  solummodo,  quae/requentissime  occurrunt,- 

D 


quaeque 

quaeque  in  definitione  clar.  Culleni  accurata 
se  habent,  rationem  reddere  aggrediar. 

Pyrexia, — Ille  status  est  febrilis,  qui  omni¬ 
bus  fere  inflammationibus  adest,  et  qui  ex 
systematis  nixu,  saltem  magna  ex  parte,  oriri 
videtur,  quo  constridlio,  vasculis  extremis  in- 
ducfla,  subigetur. 

Respiratio  difficilis, — Haec  sanguini  aegre  per 
pulmones  transeunti  tribuenda  est ;  sanguine 
namque  quantitate  majori  solita  in  pulmoni¬ 
bus  accumulato,  vesiculas  aeriferae  adeo  com¬ 
primuntur,  ut  liber  aeri  aditus  admodum  ex¬ 
cludatur.  Dyspnoea,  incipiente  pneumonia, 
per  inspirationem,  quia  pulmones  disten¬ 
dit,  et  irritat,  semper  augetur ;  provedto  ta¬ 
men  morbo,  effusioni  liquoris  illas  vesiculas 
prementis  laboriosissima  atque  difficillima  de¬ 
betur  respiratio. 

Facies  Umida  et  purpurea — sanguini  in  va¬ 
sis  capitis  facieique  colledo,  propter  cursum 
ejus  per  pulmones  impeditum,  haud  ex  toto 

imputanda 

imputanda  est,  sed  partim  proficiscitur  ex 
sanguine  in  pulmonibus  debitam  mutationem 
non  subeunte,  qua  ex  purpureo  colore,  aeris 
tadu,  coccineus  inducitur. 

Bolor. — In  omni  inflammationis  casu,  usita¬ 
tum  est  hoc  symptoma.  A  sensilitate  audla 
evenit,  et  haec  ex  nimia  vasorum  tensione  in 
parte  affecfia  pendere  videtur.  Ubi  decum¬ 
bendi  difficultas  in  latus  tentatum  se  exhibet, 
oneri  pulmonum  partem  inflammatam  pre¬ 
menti  ascribatur  ;  si  vero  inflammatio  ad  al¬ 
terum  extenderet,  dorso  incumbere  vel  situ 
ereclo  uti  aeger  cogetur,  quod  corpore  ita  po¬ 
sito,  ab  utrisque  lateribus  pressura  penitus 
sublata. erit. 

l^ussis — producitur  a  pulmonibus  ita  irrita¬ 
tis  ut  stimulo  quolibet  promptius  afficiantur. 
Haec  sub  initium  sicca  est,  quia,  propter  spas¬ 
ticam  constridtionem,  vascula  bronchiorum 
exhalantia  quantitatem  rauci  necessariam  ex¬ 
cernere  nequeunt.  Morbo  tamen  progredien¬ 
ti,  humida  evadit ;  namque  fugata  constric¬ 
tione. 


28 

tione,  effusio  aut  exhalatio  acris  muci  fere 
contingit.  Cum  sanguis  excreatione  miscea¬ 
tur,  ob  relaxationem  vasorum  vel  etiam  rup¬ 
turam,  ex  quorum  oribus  globuli  rubri  facile 
elabantur,  explicari  potest. 


PROGNOSIS. 


Prognosin  in  pneumonia  nisi  cum  summa 
cura  ac  prudentia  instituere  nunquam  debet, 
si  sapiet,  medicus.  Nihil  enim  magis  ad  lau¬ 
dem  et  existimationem  ejus  conducere  potest, 
quam  de  exitu  morborum  certe  sagaciterque 
augurare.  Experientia  constat  morbum  nos¬ 
trum  nunquam,  etiam  a  primo  exordio,  dis¬ 
crimine  vacare.  Curatu  difficillimus  est,  et 
maxime  lethifer,  quando  ad  medicam  peri¬ 
tiam  tempestive  non  confugitur.  Quam  eie- 
ganter  h^ec  res  exprimitur  poeta  ! 

Opprime  dum  nova  sunt,  subiti  mala  semina  morhl,^^ 

Pjrexia 

Pyrexia  vehementissima,  calor  cutis  sum» 
mus,  pulsus  valde  durus  atque  celer,  et  vultus 
turgidus  lividusque,  malum  portendunt.  Fre¬ 
quens  pertinaxque  tussis,  cum  parva  nullave 
excreatione,  difficilis  respiratio  nec  nisi  erec¬ 
to  corpore  exercenda,  delirium  ferox,  sudo¬ 
res  gelidi,  et  floccorum  colledio,  mortem  in¬ 
stare  testantur.  Dolor  acutus,  gravis  atque 
serpens,  quoque  multum  periculi  habet. 

Judicium  ex  vehementia  doloris  dedudlum, 
haudquaquam  semper  fidendum  est.  Quan* 
quam  enim  aeger  levi  dolore  solummodo  vexa¬ 
tur,  nihilominus  imminente  in  periculo  ver¬ 
sari  potest*.  Praeterea  doloris  remissio,  quae 
per  prim^  hebdomadae  decursum  interdum 
incidit,  et  aegrotantem  adducit  ut  credat  om¬ 
nem  rem  esse  jam  in  vado,  saepe  nos  halluci- 
natur  f . 


E 


*  Praeledtiones  au4i  Dodoris  Gregory. 
J  Ceeghorn, 

E  contrario,  si  symptomata  inflamma¬ 
tionis,  idoneis  remediis  adhibitis,  levari  inci¬ 
piant  ;  si  sudor  lenis  per  totum  corpus  erum¬ 
pat  ;  si  urina  lateritium  sedimentum  depo¬ 
nat  ;  sique  tussis  mitis  sit,  cum  facili  materim 
crassae,  albidae  et  sanguine  leviter  tindae,  ex- 
creatione  •  eventum  morbi  faustum  sperare 
plerumque  licebit.  Profluvium  sanguinis  e 
naribus,  utero,  vel  ano,  primis  diebus  inci¬ 
dens,  idem  promittit.  Spiritus  denique  faci¬ 
lis,  dolor  minus  saevus,  et  somni  reditus,  maxi¬ 
mam  redeuntis  sanitatis  spem  fovent, 

CURATIO. 

Ad  partem  hujus  opusculi  ultimam,  et 
longe  utilissimam,  nempe  curationem,  tandem 
pervenio  ;  nam  quid  refert  cognoscere  mor¬ 
bum,  si  remedia  ad  eum  arcendum  vel  levan¬ 
dum,  propria  deessent  ? 


Medici 

Medici  est,  qui  ad  eos  pneumonia  laboran¬ 
tes  arcessitur, — 

1.  Causas  excitantes  removere ; 

2.  Inflammationem  tollere ; 

3.  Gravissima  signa  mitigare. 

De  ratione  hasce  tres  indicationes  absol- 

I 

vendi,  ordine  dicere  proximum  est. 


Indic  Ano  Prima. 

Quam  momentosum  sit  hanc  indicationem 
observare,  exponendo  tempus  terere  omnino 
inane  foret,  utpote  causis  excitantibus  prae'-, 
sentibus,  adhucque  agentibus,  nil  boni  a  me¬ 
dicamentis  sperandum  est.  Ut  aer  frigidis¬ 
simus  cum  humore  causa  morbi  ssepissime  ex- 
tet,  sic  haud  sine  periculo  adhiberi  potest. 
Aere  contra  nimis  calido,  ne  febris  synocha 
adaugeatur,  quoque  cavendum  est.— 


Flj; 

-  (t  if  you  can,  those  violent  extremes 

Of  air ;  the  wholesome  is  nor  moist  nor  dry. 

“  But  as  the  power  of  chusing  is  denied 
“  To  half  mankind,  a  farther  task  ensues  *, 

How  best  to  mitigate  these  feli  extremes, 

“  How  breathe  unhurt  the  withering  element, 

“  Or  hazy  atmosphere  — 

Pneumonico  igitur  aeris  conditio  summi 
momenti  est,  et  nostram  in  primis  attentionem 
postulat.  Quo  purior  aer,  eo  gratior  ac  me¬ 
lior  est  f .  Temperies  cubiculi  maxime  eli¬ 
genda,  est  inter  gradum  therinometri  Fahren- 
heiteani  quadragesimum  quintum  et  sexage¬ 
simum  ;  sed  ultra  hunc,  haud  unquam  trans¬ 
ire  debet.  Cum  nisus  pulmonum,  praeser¬ 
tim  inspiratio  nimis  ampla  et  locutio  eos  mag¬ 
nopere  irritant,  et  multum  muscularis  adionis 
requirunt,  summa  cura  effugiendi.  Omnis 

agitatio 


♦  Armstrong  on  Health, 

f  “  Et  conclave  tenendus,  quo  multum  et  purum 
aerem  trahere  possit  \  neque  multis  vestimentis 
“  strangulandus,  sed  admodum  levibus  tantum  ve- 
landus  est/*— Celsus. 

agitatio  animi  et  corporis,  quoniam  systema 
stimulat,  seduld  cavenda  est.  uEger  cibo 
animali  et  stimulanti,  liqiioribusque  omnibus 
spirituosis  et  fermentatis,  abstinere  debet. 
Diaeta,  contr^,  vegetabilis,  levis  concodluque 
facilis,  uti  amylum  cycatis  circinalis,  decodla 
e  farinaceis,  et  similia,  in  locum  substituenda 
est ;  et  aqUa  frigidula  acido  frudluum  ac  ve- 
getabiliuni  imbuta,  pro  potu  tantummodo 
concedenda.  Quinetiam  lux  sonitusque  vita¬ 
ri  debent. 

Indicatio  Secunda. 

Ad  banc  indicationem  , explendam,  scilicet 
ad  inflammationem  tollendam,  nihil  venaesec- 
tione  efficacius  est.  Ad  hoc  remedium,  ini¬ 
tio  morbi,  nunquam  non  confugere  medicum 
.Oportet;  at  provedliore  stadio,  nisi  summa 
cum  observantia,  sanguinem  detrahere  debe- 
mus ;  quia  vires  aegroti  convellendo,  et  effu¬ 
sioni  in  bronchia  favendo,  exitium  ejus  tan¬ 
tum  acceleratur.  Spes  nostra  quidem  fere 
©mnis  miseri  salutis,  in  missione  sanguinis, 

E  sub 

sub  principium  mali,  quam  subito  ex  incisio¬ 
ne  ampla  plenoque  rivo  fada,  sita  est*,  i 

Parva  quantitas  sanguinis  hac  via  extracla 
quippe  systema  celeriter  relaxat,  quam  mag¬ 
na  copia  tarde,  multo  plus  prodest.  In  san¬ 
guine  pneumonia  laborantium,  crusta  coria¬ 
cea  semper  observanda  est.  Quoad  quantita¬ 
tem  sanguinis  detrahendam,  nulla  regula  ge¬ 
neralis  tradi  potest ;  haec  autem  secundum  sig¬ 
norum  violentiam,  aegri  aetatem  et  robur/ pul¬ 
susque  arteriarum,  multum  variet.  Notan¬ 
dum  est  insuper,  ut  aeger  secundam  detradlio- 
nem  multo  melius  quam  primam  tolerare  so¬ 
let.  Vir  adultus  modica  corporis  firmitate 

poliens, 


*  De  hac  re  sic  notat  Van  Swieten.  “  Pulcher- 
“  rime  juvat  si  ex  vena  majore  per  vulnus  amplum, 
“  celeri  fluxu  exeat ;  hinc  in  cubito  praestat  venam 
“  aperire,  quam  in  manu.  Non  enim  haec  sanguinis 
“  missio  instituitur  tantum  ideo,  ut  copia  minuatur, 
‘‘  sed  etiam  ut,  subita  tali  depletione  fadla,  arteriae 
‘‘  obstrudae  minus  jam  urgente  sanguine  arterioso, 
“  contradae  retropellant  massulas  obstruentas  in  ma- 
jores  ramos,  sicque  tollatur  inflammatio/* 

pollens,  unciarum  duodecim  inter  et  viginti 
jadturam  facile  fert ;  et  iterum  atque  iterum, 
pro  rebus,  sanguis  eliciendus  est.  Hanc  quan¬ 
titatem  sanguinis  detradlionem  plenam,  infra 
duodecim  uncias  exiguam,  supra  viginti  lar¬ 
gam,  et  quatuor  aut  quinque  libras,  spatio 
duorum  triumve  dierum  maximam,  quae  tuto 
mitti  potest,  arbitratur  cel.  Cullenus.  San¬ 
guine  fluente,  si  dolor  et*  spirandi  difficultas 
remittant,  per  id  tempus  ejus  fluxum  sistere 

bonum  erit ;  si  vero  haec  signa  non  apparent, 

^  ( 

in  sanguinis  missione  ad  incipientem  synco¬ 
pen  usque  perstare  plurimi  praecipiunt.  Hoc 
autem  pr^ceptum,  in  omni  morbi  exemplo 
exequi  non  conveniet ;  enim  nonnullos  ex  de- 
tradlione  trium  quatuorve  sanguinis  unciarum 
syncope  invadere  solet,  dum  aliis  donec  jadlu- 
ra  ejus  ingens  sit,  syncope  non  accedit.  De 
quantitate  sanguinis  quem  per  totum  morbi 
decursum  detrahere  convenit,  etiamnum  du¬ 
bium  est.  Pneumonia  vera  uni  vel  etiam 
quinque  detradtionibus  raro  cedit ;  et  medici 
statu  pulsus  nimium  freti,  minima  sanguinis 


missione 

missione  quam  maxima,  meo  jiidicio,  aberra¬ 
verunt  ;  namque  in  his  et  similibus  exem» 
“  piis,  ad  naturam  mali,  plus  quam  ad  statum 
pulsus,  respicere  oportet 

Testatur  Sydenhamus  f  se  raro  vidisse,  vi¬ 
rum  adultum  hoc  morbo  sanari,  antequam 
quadraginta  circiter  sanguinis  unciae  detradae 
essent.  Ipse  oftoginta  circiter  uncias  sangui¬ 
nis  amissas,  priusquam  morbus  subigeretur, 
,yidio 

Hic  etiam  mihi  aptissimum  videtur  mentio¬ 
nem  facere  de  juvene  quodam,  annos  19  ha¬ 
bente,  hoc  morbo  correpto,  qui  in  cubiculis 
Nosocomii  Regii  Edinensis  clinicis  curae  inge¬ 
niosi  nostri  Professoris  Home,  hieme  superio¬ 
re,  commissus  fuit ;  et  cui,  ob  gravissimum 
aggressum,  ad  uncias  odoginta  odo,  spatio 

trium 


*  Vide  Greg,  Conspexi, 
t  Syi)ENHAM* *s  Worhy  chap.  iii.  parag.  8. 

•  ^  '  i.  .  '  ‘ 

trium  dierum,  sanguis  detrahebatur*.  Huiq 
tradtationi,  brevi  tempore,  morbus  cessit. 

Ducenis  jam  annis  disputatum  est,  utrum 
hoc  in  morbo  sanguis  e  brachio  dextro  an  si¬ 
nistro  emitti  debet.  Hippocp^ates  brachio 
Jateris  afFedi  sanguinem  detrahere  maluit, 
quippe  hac  via  putridam  bilem,  causam  mor¬ 
bi  uti  putabat,  evacuare  credidit.  Aret^eus 
contra,  qui  signa  morbi  ullo  antiquorum  praes¬ 
tantius  depinxit,  detradlionem  sanguinis  e 
brachio  lateris  non  vexati  magnopere  lauda¬ 
vit.  Parum  forsitan  refert,  sive  in  dextro,  si¬ 
ve  sinistro  brachio  venam  aperimus,  et  inter¬ 
dum  ven^sedionem  ex  ambobus  fieri  opor¬ 
tet. 

Postquam  missio  sanguinis  e  brachio  eo  us¬ 
que  adhibita  fuit,  ut  ex  alia  iteratione  injuria 
sequatur,  ad  missionem  ex  partibus  sedi  in¬ 
flammationis  propioribus  decurrere  liceat. 

Hoc 


^  Clinical  Resorts,  Anno  1803-4.  Johannes 

Hoc  efficitur  scarificatione,  hirudinibus,  vel 
cucurbitulis  cruentis.  Nihil  tam  multum 
auxilii,  inquit  medicus  ingeniosus  quam 
scarificator  et  cucurbitulum  cruentum  affert, 
adeo  ut  plurimis  in  exemplis,  in  quibus  ad  ea 
confugerit,  morbus  aut  ex  toto  depelleretur 
aut  maxime  levaretur, 

Emplastra  meloes  vesicatorii  perquam  uti¬ 
lia  sunt,  et  in  ornnibus  fere  casibus,  sanguine 
prius  misso,  unum  admoveri  debet.  Verun- 
tamen  cum  morbus  vehemens  sit,  non  ante  se¬ 
cundam  vel  tertiam  sanguinis  missionem  ad¬ 
hibendum  est.  Quoniam  evacuatio  ex  vesi- 
catorio  plerumque  parva  est,  amplum  adhi¬ 
bere  conveniet,  et  quo  propius  parti  affedlae 
applicetur,  eo  plus  proderit.  Si  ex  ejus  ope¬ 
ratione  stranguria  invadat,  nihil  ad  eam  ar¬ 
cendam  quam  copiosus  usus  potuum  nlucila- 
ginosorum  et  diluentium,  magis  juvat.  De 
epispasticorum  modo  agendi  in  morbis  inflam¬ 
matoriis. 


*  Dofftor  Cleghorn. 

matoriis,  judicatu  difficile  est,  forsan  vi  stimu¬ 
lante  et  antispasmodica,  ideoque  internis  par¬ 
tibus  ad  externas  sanguinem  impellunt,  spas¬ 
mumque  solvunt.  Commoda  tamen  praestan- 
tissima  eorum  usu  derivari,  nemo  inficias  ibit. 
Epispastica  enimvero  ad  morbi  medelam  adeo 
prosunt,  ut  cum  levis  sit  ope  eorum  solummo¬ 
do  saepe  effedta  esset. 


Fomenta  et  cataplasmata  partibus  affedis 
superimposita  laudata  fuerunt,  et  eidem  con¬ 
silio  ac  vesicatoria  respondent ;  sed  quoniam 
iliis  longe  praestant  vesicatoria,  ex  toto  repu¬ 
dianda  sunt. 

j 

Administrationem  digitalis  purpureae  ad 
'  pneumoniam  medendam,  nonnulli  medici  nu¬ 
peris  annis  suadent^.  Dubitatum  tamen  est, 

utrum 


*  De  hujus  plantae  viribus,  in  morborum  cura¬ 
tione,  sic  loquitur  Ferriar.  Digitalis  afFords  us 
“  a  remedy  capable  of  reducing  the  pulse  without 
pushing  evacuations  to  a  dangerous  length  5  hence 
“  it  maj  be  useful  in  pleurisies,  peripneumonies, 
and  ali  inflammator j  diseases.’^— Vide  Dodoris 
Ferriar,  -Essay  on  Digitalis^ 

utrum  in  pneumonia  digitale  uti  oportet  i 
metuendum  enim  est,  ne  vomitus  per  ejus 
administrationem  excitaretur,  qui  a  minima 
dosi  frequentius  occurrit,  quique  hac  in  af- 
fedtione  summo  periculo  nunquam  caret. 

Quod  ad  purgantia  spedlat,  nonnullis  dras» 
tica  cathartica  probantur.  Ex  his  enumeran-» 
dus  est  Hippocrates,,  qui  sua  praxi  drasti- 

t 

cum,  melampodium  nempe,  fere  semper  prae¬ 
scribere  solebat.  De  utilitate  eorum  tamen, 
inter  quosdam  medicorum  exercitatorum,  et 
in  primis  eruditorum,  ambigitur.  Hsec  me¬ 
dicamenta,  ut  mihi  videtur,  quippe  corpus 
multum  stimulant  et  morbo  graviter  urgente 
aegrotum  tantum  cruciant,  viresque  ejus  con¬ 
vellunt,  perquam  incommoda  et  interdum  no¬ 
cua  sunt.  Cathartica  praeterea,  exscreatio¬ 
nem  cohibere  dicuntur.  Itaque  ad  amoven¬ 
dam  irritationem  gravem  ac  periculosam,  non 
solum  intestinis  ipsis  vero  etiam  universo  cor¬ 
pori,  duritie  alvi  orientem,  laxantia  leniora 
enemataque  emollientia  optima  sunt.  Sales 
neutri  refrigerantes,  infusum  tamarindi  Indici 

cum  cassia  senna,  fraxini  orni  succus  con¬ 
cretus,  ac  similia,  iitpote  horum  mitissima  et 

\ 

aegrotanti  minimum  molestiae  afferentia,  prae 
cseteris  longe  anteponenda  sunt.  Enemata 
quotidie,  si  occasio  exigat,  injici  debent. 


Indicatio  Inertia. 

Quo  gravissima  signa  mitigemus  vel  prorsus 
depellemus,  ea  sunt  consideranda,  quae,  mor¬ 
bo  progrediente,  fere  observantur ;  qualia 
sunt  ejectio  sputi  difficilis,  tussis,  et  diarrbcea. 

Ad  promovendam  ejedtionem  sputi  libe¬ 
ram,  gummi  ammoniacum,  scilla  maritimcE 
radix,  aliaque  hujusmodi,  usurpari  consueve- 
rimt ;  sed  quoniam  stimulant  et  interdum  vo¬ 
mitum  cient,  ni  quam  maxime  caute  adhi¬ 
beri  debent.  Ad  eandem  rem,  medicamenta 
antimonialia,  portionibus  data  qum  nauseam 
solum  excitant,  praescripta  fuere.  Ex  his  vi¬ 
num  tartritis  antimonii  forma  praestat,  quia 
dosis  hujus  quam  caeterarum  accuratius  defi- 

E  niatiir. 

niatur.  Carbonas  ammoniae  quoque^  sub  fi-r 
nem  morbi,  nonnunquam  administrata  fuit ; 
sed  nimis  stimulando,  certe  malum  augeret. 
Vapores  aquae  calidae  sive  aceto  commixtae, 
in  bronchia,  per  machinam  Mudgianam  ac¬ 
cepti,  ad  sputum  facilius  reddendum  pluri¬ 
mum  conferre  inveniuntur. 

In  tussi  coercenda,  quae  pneumoniam  sem- 
per  comitatur  et  maxime  urget,  mucilaginosa 
et  demulcentia  acrimoniam  obtundendo,  et 
irritationem  compescendo,  multum  condu¬ 
cunt.  Maxime  inter  haec  notantur  radix  al¬ 
thaeae  officinalis,  gummi  mimosm  niloticae, 
cmulsio  frudus  amygdalae  communis,  mei, 
extradum  glycyrrhizae  glabrae  vel  trochisci 
ejus  cum  opio.  Opium  quod  non  solum  do¬ 
lorem  aufert,  sed  etiam  irritationi  occurrit, 
ideoque  somnum  inducit,  his  longe  praestat, 
et,  nil  obstante,  semper  exhiberi  debet.  In 
htijus  remedii  usu,  cura  tamen  adhibenda  est 
quaedam.  Incipiente  morbo,  quia  spiritum 
difficiliorem  reddit,  et  inflammationem  auget, 
summae  perniciei  erit  ^  ubi  autem  diathesis 

phlogistica  sublata  est,  et  symptomata  quae 
potissimum  saeviunt,  sunt  tussis  pervigilium¬ 
que,  ad  opium  bona  cum  spe  decurrendum  est. 
Hoc  quidem  medicamen  sputi  ejedlionem  bre¬ 
vi  tempore  impedit ;  postea  vero  stagnatione 
ejus  liberius  et  crassius  ex  pedtore  ejicitur. 
Opium,  aut  forma  trochisci  aut  cum  quovis 
liquore  mucilaginoso  conjundlum,  praecipi 
potest. 

Sub  finem  morbi  diarrhcea  nonnunquam 
occurrit,  et  propterea  quod  aegrum  magnope¬ 
re  debilitat,  sique  negligatur  brevi  lethalis 
evadet,  eam  supprimere  summa  ope  sernper 
nitendum  est.  Huic  consilio  optime  respon¬ 
det  opium  libere  datum.  Sin  vero  hoc  re¬ 
medium  incassum  usurpatum  fuerit,  et  diar¬ 
rhoea  vires  aegroti  magis  insigniter  exhauserit, 

ad 


*  Exempli  gratia. 

5b.  Mucilag.  Gum.  Mimos.  Nilot. 

Decoft.  Althceae  Officinal.  a  a.  giij. 
Syrup.  Toluifer.  Balsam.  g  i. 

Tin£l.  Opii  gutt.  xl.  M. 

Cochleare  unum,  urgente  tussi,  sumendum. 

ad  astringentia,  scilicet  kino,  et  succum  spis-^ 
satum  mimosae  catechu,  protinus  confugere 
oportet. 

Pneumonia  his  remediis  depulsa  s^pe  sum¬ 
ma  debilitas  etiamque  urgens  adest.  Ad  hanc 
removendam  cinchona,  ex  ferro  praeparata, 
diceta  nutriens,  et  vinum,  plurimum  profi¬ 
ciunt  ;  iisque  adjiciatur  exercitium  sub  Jove 

t 

modicum,  et  animus  tranquillus  ac  serenus. 
Denique,  ut  mali  reditui  occurratur,  causas 
remotas,  praesertim  frigus  et  intemperantiam 
omnigenam  caveat  aeger. 

.  ■■  1 1  - 

Statutis  Senatus  Academici  jam  perfunc¬ 
tus,  occasionem  mihi  tandem  oblatam  esse 
magnopere  lastor,  grates  ab  imo  corde  palam 
persolvendi  viro  claro  Henrico  Porter,  de 
Portertown  juxta  Portarlington,  ob  innumera 
in  me  coiiata  beneficia  quamdiu  apud  eum 
habitavi,  quorum,  maxima  cum  voluptate  gra- 
tissimoque  animo,  ad  extremam  usque  tetatem, 
memoriam  fovebo.  Ut  diu  vivat  et  valeat, 
obnixe  precor. 

•4. 

